**Njemački jezik, 5. razred, 2.godina učenja**

**Meine Schule und ich – složeniji zadatak nastave na daljinu**

**Ishod: OŠ (2) NJ A.5.5. Učenik piše kratke i jednostavne rečenice.**

**Zadatak: Meine Schule und ich -** Predstavi svoju školu i sebe u školi

vaš rad treba sadržavati najmanje **5 od 9 ponuđenih sastavnica**:

* Name, Ort (Ime, mjesto)
* Klasse, Klassenkammaraden (Razred, prijatelji iz razreda)
* Stundenplan (Raspored sati)
* Wann beginnt der Unterricht/wann ist es zu Ende? (Kada počinje nastava/kada završava?)
* Räume in der Schule (Prostorije u školi)
* Fremdsprachen (Strani jezici)
* Schulfächer (Nastavni predmeti)
* Lehrer und Lehrerinnen (učitelji i učiteljice)
* Schulsachen (Školski pribor)

• za svaku sastavnicu treba napisati bar **dvije rečenice**. U pisanju koristite bilježnicu i udžbenik jer smo o svemu ovom već pisali. Pišite punim rečenicama.

• odaberite sami kako ćete predstaviti svoj rad. To može biti plakat, umna mapa, prezentacija, brošura ili u nekom od web alata

• uz rečenice možete nešto nacrtati, staviti sliku i sl.

• za sve nejasnoće slobodno me pitajte

• rad možete predati na pregled i prije roka: ako negdje zapne, ako želite čuti da li dobro napredujete ili što bi se moglo popraviti

• rok za predaju rada je 21.5.

• rad će biti ocijenjen prema kriteriju – vidi tablicu ispod

**Ciljana jezična sredstva:** prezent, red riječi u rečenici

|  |  |  |  |
| --- | --- | --- | --- |
| **Meine Schule und ich** | **Potrebna pomoć - 1** | **Potrebno doraditi - 2** | **U potpunosti - 3** |
| **TOČNOST**  uporaba glagola u prezentu, red riječi u rečenici | Više većih pogrešaka.  Rijetko pokušava upotrijebiti uvježbana jezična sredstva | Pokoja veća pogreška.  Povremeno pokušava upotrijebiti uvježbana jezična sredstva. Povremeno griješi u tvorbi prezenta i ponekad red riječi u rečenici nije pravilan. | Većina oblika je točna. Koristi uvježbana jezična sredstva. Pravilno koristi prezent, poštuje red riječi u rečenici. |
| **VOKABULAR**  uporaba obrađenog vokabulara (riječi) | Raspon vokabulara je jedva dostatan za ispunjenje zadatka. Vrlo česta su ponavljanja riječi. | Upotrebljava dobar raspon vokabulara za zadatak. Pokoje ponavljanje riječi. | Upotrebljava širok raspon očekivanog vokabulara. |
| **STRUKTURA TEKSTA**  Naslov, rečenice kao opis zadanih sastavnica | Rečenice su nepovezane i ne opisuju odabranu sastavnicu. | Rečenice su ponekad nepovezane, ali se slijed misli može pratiti. | Slijed misli u opisu se lako prati. Rečenice jasno govore o odabranoj sastavnici. |
| **SADRŽAJ/ISPUNJENJE ZADATKA**  preciznost, u potpunosti izvršava zadatak, spominje sve relevantne dijelove zadatka | Opis sadrži samo 1 do 2 sastavnice sa 4 do 5 rečenica | Opis sadrži 3 do 4 sastavnice sa 6 do 8 rečenica. | Opis sadrži bar 5 zadanih sastavnica sa bar 10 rečenica. |

Ocjenjivanje prema bodovima:

11-12 bodova – odličan (5)

9-10 bodova – vrlo dobar (4)

7-8 bodova – dobar (3)

5-6 bodova – dovoljan (2)

0-4 boda – nedovoljan (1)